Morphina

Morphina"Extracta ex opio materies Morphina dicta", . (Nomen Nonproprietarium Internationale) (sub paene centum nominibus mercatoriis venumdata) est alcaloides et medicamentum analgesicum , principale in opio. Habetur in medicina clinicali res sine qua non analgesicorum. Sicut alia opioidea, inter quae oxycodonum, hydromorphonum, et diacetylmorphina (heroina), morphina in systemate nervoso centrali ad mitigandum dolorem recte agitur. 

Morphina dependentiae magnopere favet, quia tolerantia et psychologica dependentia rerum cito nascuntur, quamquam dependentia physiica post nonnullos menses fieri potest. Tolerantia depressionis respiratoriae et euphoriae rapidius crescit quam tolerantia analgesiae, multique patientes doloris chronici ergo portione constante nonnullos annos sustinentur. Effectus autem celerius inverti possunt dolore per hyperalgesiam ingravescente.

Morphina est opiatum abundantissimum in opio inventum, latex siccatus ex immaturis Papaveris somniferi fructibus. Primum fuit elementum activum e planta purificatum. Quod est unum ex saltem quinquaginta alkaloideis nonnullorum generum in opio stramento papaverum, et aliis rebus ex papaveris deductis inventorum. Primarius morphinae fons est extractio chemica ex opio.

Morphina prima anno 1804 a Friderico Sertürner excocta est, quae late creditur primum decoctum alkaloidei herbacei naturalis. Sertürner id distribuere coepit anno 1817, et Merck id in commercio venumdare coepit anno 1827. Merck eo temopre  parva medicamentarii officina erat. Morphina latius adhibebatur post acum hypodermicum  anno 1857 inventum. Sertürner rem morphium primum appellavit, e Morpheo (Graece Μορφεύς), deo Graeco somniorum, quia somnum efficere solet.W. Smith. A Dictionary of Greek and Roman Biography and Mythology (Londinii: I. B. Tauris, 2007), ISBN 1845110021. 

Morphina in ordinis mundi sanitarii indicem exemplarem medicamentorum essentialium recepta est.<ref>World Health Organization, [http://apps.who.int/iris/bitstream/10665/93142/1/EML_18_eng.pdf?ua=1 WHO Model List of Essential Medicines,] Octobri 2013.</ref> 

OpioidumNingen Shikkaku'', fabula, in qua protagonista morphinam usque ad depedentiam pessimam utitur

 Notae 

 Nexus externi 
"Morphine," druginfo.nlm.nih.gov (U.S. National Library of Medicine: Drug Information Portal)
"Morphine bound to proteins," www.ebi.ac.uk  )Protein Data Bank)
"Morphine and Heroin," www.periodicvideos.com (The Periodic Table of Videos, University of Nottingham)
(Vimeo) "Intravenous morphine loading," vimeo.com

Categoria:Alcaloides
Categoria:Alcohol
Categoria:Antagonistae receptorum glycini
Categoria:Euphoriantia
Categoria:Inventiones Germaniae

Categoria:Ordinis mundi sanitarii medicamenta essentialia
Categoria:Phenola